
Татарстан Республикасы Президенты Рөстәм Миңнеханов республика ифтарында катнашты. Бу чара "Казан Экспо" күргәзмә үзәге территориясендә узды.

Ифтар башланыр алдыннан Татарстан Президенты Казанның 175-нче номерлы гимназиясендә атуда һәлак булучыларны бер минут тынлык белән искә алды. Исегезгә төшерәбез, 9 кеше һәлак булды, тагын 21 кеше хастаханәләргә китерелде.

Корбаннар рухларына дога кылдылар, һәлак булганнарның туганнарына көч һәм түземлек, ә яралыларга дәва теләделәр.
Рөстәм Миңнеханов Республика ифтары алдыннан Казан гимназиясендә атканда һәлак булучыларны бер минут тынлык белән искә алды